Source: https://www.fejer.hu/index_v.php?pg=menu_478
Timestamp: 2019-06-19 17:30:56+00:00

Document:
a Székesfehérvári Törvényszék és a
I.	Ülnökválasztás
2019-ben a Köztársasági Elnök március 7. és április 30. napja közé eső időtartamra tűzte ki az ülnökválasztást.
A bírák jogállásáról és javadalmazásáról szóló 2011. évi CLXII. törvény (továbbiakban: Bjt.) rendelkezik az ülnök jogállásáról és választásának szabályairól.
A Bjt. 216. § (1) bekezdése alapján az ülnökök megbízatása 4 évre szól.
A Fejér Megyei Közgyűlés 2019. április 25-i ülésén választja meg az ülnököket a Székesfehérvári Törvényszékre és a Székesfehérvári Közigazgatási és Munkaügyi Bíróságra.
A jelöltajánlás során felhívom a figyelmet az ülnök megbízatásának megszűnésével kapcsolatos szabályokra, miszerint az ülnök megbízatása megszűnik - többek között - a 70. életév betöltésével, valamint a 212. § (1) bekezdésében foglalt feltételek megszűnése esetén.
II.	a Székesfehérvári Törvényszék, valamint a
ülnökeinek jelölése
A Bjt. 213. § (1) bekezdés értelmében a Székesfehérvári Törvényszékre, valamint a Székesfehérvári Közigazgatási és Munkaügyi bíróságra az ülnököket a megyében lakóhellyel rendelkező nagykorú magyar állampolgárok, a bíróság illetékességi területén működő helyi önkormányzatok és az egyesületek – kivéve a pártokat – jelölik.
A Bjt. 213. § (4) bekezdés szerint a közigazgatási és munkaügyi bíróság ülnökeit elsősorban a munkavállalók és munkaadók érdek-képviseleti szervei jelölik.
III.	Székesfehérvári Törvényszék, mint a fiatalkorúak büntető ügyében eljáró bíróság ülnökeinek jelölése
A büntetőeljárásról szóló 2017. évi XC törvény (a továbbiakban:Be.) 680. § (5) bekezdése értelmében a fiatalkorúak elleni büntetőeljárásában ülnökként kizárólag
a)	pedagógus,
b)	pszichológus, vagy
c)	a család-, gyermek- és ifjúságvédelmi szolgáltatás, gyámügyi igazgatás keretében az ellátottak gyógyítását, ápolását, foglalkoztatását, fejlesztését, ellátását, nevelését, gondozását, vagy szociális segítését, a gyermek sorsának rendezését közvetlenül szolgáló, egyetemi vagy főiskolai végzettséghez kötött munkakörben dolgozó vagy korábban dolgozó személy vehet részt.
A Bjt. 213. § (2) bekezdés a) pontja értelmében a fiatalkorúak büntető ügyeiben eljáró bíróság pedagógus ülnökeit a bíróság illetékességi területén működő alapfokú és középfokú nevelési-oktatási intézmények tantestületei jelölik. A tantestületek nyugdíjas, állományukba már nem tartozó pedagógust is jelölhetnek.
A Bjt. 213. § (2) bekezdés b) pontja értelmében a fiatalkorúak büntető ügyében eljáró bíróság nem pedagógus ülnökeit az egyesületek – kivéve a pártokat, a foglalkozásuk szerinti érdek-képviseleti szervek, valamint őket a Be. 680. § (5) bekezdés c) pontja szerinti munkakörben foglalkoztató, vagy korábban foglalkoztató szervezetek jelölik.
IV.	Jelöléshez szükséges iratok, benyújtási határidő
Az ülnökké jelöléshez, választáshoz az alábbi iratok benyújtása szükséges:
jelölő nyilatkozata,
jelölt elfogadó nyilatkozata, melyek benyújtásával egyidejűleg csatolni kell,
a bírósági ülnökök részére kiállított hatósági erkölcsi bizonyítványt, amely igazolja, hogy
a jelölt büntetlen előéletű
nem áll közügyektől eltiltás hatálya alatt. (A jelöléshez ezen speciális feltételt is igazoló erkölcsi bizonyítványt kell igényelni)
a fiatalkorúak büntető ügyében eljáró bíróság ülnökévé történő jelöléshez:
pedagógus és pszichológus jelölt esetében a diploma egyszerű fénymásolatát
a Be. 680. § (5) bekezdés c) pontjában meghatározott jelölt esetében a munkáltató vagy a korábbi munkáltató igazolását arról, hogy a jelölt a Be. 680 § (5) bekezdés c) pontjában meghatározott munkakörben dolgozik vagy dolgozott korábban.
A kötelezően csatolandó iratok benyújtásának elmulasztása esetén a jelöltet ülnökké megválasztani nem lehet!
A jelöléshez szükséges nyomtatványok a Fejér Megyei Önkormányzat honlapjáról - www.fejer.hu -, továbbá az Országos Bírósági Hivatal honlapjáról is letölthetők, illetve a Fejér Megyei Önkormányzati Hivatal Jegyzői Kabinetjénél (8000 Székesfehérvár, Szent István tér 9. II. emelet) igényelhetők.
A jelölő és a jelöltelfogadó nyilatkozatokat a kötelezően csatolandó iratokkal együtt személyesen, vagy postai úton lehet benyújtani.
A nyilatkozatok és a kötelezően csatolandó iratok beérkezési határideje:
2019. április 15. 16.00 óra
Cím: Fejér Megyei Önkormányzati Hivatal Jegyzői Kabinet
(8000 Székesfehérvár, Szent István tér 9.) II. emelet
A bírák jogállásáról és javadalmazásáról szóló törvény szövegéből készített kivonat, továbbá az ülnök jogaira és kötelezettségeire vonatkozó tájékoztató ugyancsak a Fejér Megyei Önkormányzat – www.fejer.hu - honlapján megtekinthető.
Székesfehérvári Törvényszékre
Közigazgatási és Munkaügyi Bíróságra
Fiatalkorúak büntető ügyében eljáró bíróságra (pedagógus/nem pedagógus)

References: bíróság 
 bíróság 
 bíróság 
 bíróság 
 bíróság 
 bíróság 
 bíróság